નવી દિલ્હી : દેશમાં લગાવાયેલા એક તૃતિયાંશ એટીએમ માત્ર શોભાનાં ગાઠીયા જેવા છે. રિઝર્વબેંકે પોતે જ સ્વિકાર્યું છેકે દેશનાં ત્રીજા ભાગનાં કેશ મશીન કામ નથી કરતા. સરકાર સામે આ એક મોટો પડકાર છે કારણ કે તે ગ્રામીણ વિસ્તામાં બેંકની ઉત્કૃષ્ટ સેવા પહોંચાડવા માંગે છે. દેશની કેન્દ્રીય બેંકનાં ડેપ્યુટી ગવર્નર એસ. એસ મુન્દ્રાએ જણાવ્યું કે આરબીઆઇએ દેશભરનાં લગભગ 4000 એટીએમનો સર્વે કર્યો. તેમાં અલગ અલગ પ્રકારની બેંકો અને અલગ અલગ વિસ્તારને ધ્યાનમાં રાખવામાં આવ્યા છે. તેમણે કહ્યું કે સર્વેનાં પરિણામો બિલ્કુલ સુખદ નથી.